SET ปิดพุ่งกว่า 14 จุด รับข่าวกนง.คงดอกเบี้ย 1.50%
SET ปิดพุ่งกว่า 14 จุด รับข่าวกนง.คงดอกเบี้ย 1.50% โดยดัชนีปิดตลาดวันนี้ ที่ระดับ 1,721.64 จุด บวก 14.38 จุด หรือ 0.84% มูลค่าการซื้อขาย 5.43 หมื่นล้านบาท
8 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,721.64 จุด บวก 14.38 จุด หรือ 0.84% มูลค่าการซื้อขาย 5.43 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้ภาพรวมบรรยากาศเป็นบวก รับปัจจัยบวกจากประเด็นที่คณะกรรมการนโยบายการเงิน (กนง.) คงดอกเบี้ย 1.50% และยังไม่ปรับเพิ่มในเร็วงๆนี้ อีกทั้งหุ้นขนาดกลางที่มีแรงเข้าซื้อเก็งกำไรเป็นจำนวนมาก ทำให้ดัชนีในวันนี้ยืนอยู่ในแดนบวก
สำหรับแนวโน้มภาวะตลาดฯในวันพรุ่งนี้ (9 ส.ค.) คาดว่าภาพรวมยังคงเป็นบวกอยู่ เนื่องจากประเด็นสงครามทางการค้าระหว่างสหรัฐฯและจีน ยังไม่มีบรรยากาศที่น่ากลัวกว่าเดิม อีกทั้งการปรับขึ้นดอกเบี้ยค่อนข้างจะน้อย ตลาดฯจึงไม่ค่อยกังวลกับประเด็นดังกล่าวนัก พร้อมให้กรอบการแกว่งที่ 1,700-1,730 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 4,377.29 ล้านบาท ปิดที่ 53 บาท เพิ่มขึ้น 0.75 บาท
CPALL มูลค่าการซื้อขาย 2,696.99 ล้านบาท ปิดที่ 73.75 บาท เพิ่มขึ้น 0.50 บาท
KBANK  มูลค่าการซื้อขาย 2,095.57 ล้านบาท ปิดที่ 216 บาท เพิ่มขึ้น 2 บาท
BDMS มูลค่าการซื้อขาย 1,884.46 ล้านบาท ปิดที่ 27 บาท เพิ่มขึ้น 1 บาท
TRUE มูลค่าการซื้อขาย 1,607.51 ล้านบาท ปิดที่ 6.65 บาท เพิ่มขึ้น 0.15 บาท
 
ตลาดหุ้นเอเชีย
